බළපිටිය ප්රාචීන භික්ෂු විද්යාලය රජයේ අනුග්රහයක් නැතුව සිදු කරන අනගි සේවාව අගය කරනවා  දකුණු පළාත් ආණ්ඩුකාර ලක්ෂ්මන් යාපා අබේවර්ධන
විශ්වවිද්යාලවල ඉගෙනුම ලබන තරුණ භික්ෂුන් වහන්සේලාගේ අප්රසන්න හැසිරීම් සහ සිද්ධීන් දැක්කම බලවත් කනගාටුවක් ඇතිවන අතර සඟ පරපුරට තිබෙන ගෞරවය නැති වී යනවා යැයි දකුණු පළාත් ආණ්ඩුකාර ලක්ෂ්මන් යාපා අබේවර්ධන මහතා පැවසීය 2021 වසරේ දී කරන ලද සමීක්ෂණය අනුව ලෝකයේ දාහත් දෙනකුගෙන් එක් අයෙක් මත්ද්රව්ය පාවිච්චි කරන අතර 2023 වසරේ දී කරන ලද සමීක්ණය අනුව ලංකාවේ තුන් ලක්ෂ අසූ දහසක් දෙනා ගංජා භාවිත කරන බවත් අනූඅට දහසක් හෙරොයින් පාවිච්චි කරන බවත් ඒ මහතා කීය බළපිටිය වැලිතර මහා කප්පින වලව්ව විහාරස්ථ ප්රාචීන භික්ෂු විද්යාලයට 2024 වසර සඳහා නවක ශිෂ්ය භික්ෂුන් වහන්සේලා බඳවා ගැනීම නිමිත්තෙන් 03 වැනිදා සවස පැවැති උත්සවයක් අමතමින් ඒ මහතා මේ බව කීය ගාල්ල කළුවැල්ල ජාත්යන්තර බෞද්ධ මධ්යස්ථානාධිපති අමරපුර මහා නිකායේ මහනායක රාජකීය පණ්ඩිත කණුමුල්දෙණියේ චන්දවිමල නාහිමියන්ගේ ප්රධානත්වයෙන් පැවැති මෙම උත්සවයේදී තව දුරටත් කතා කළ ඒ මහතා මෙසේ ද කීය රජයේ අනුග්රහයක් නැතුව පවත්වාගෙන යන මෙම විද්යාලයෙන් වන අනගි සේවාව අගය කරනවා අමරපුර නිකාය බිහිවුණෙත් රාජ්ය අනුග්රහයක් නැතුවයි පසුව ඉංග්රීසි ආණ්ඩුවට අමරපුර නිකාය පිළිගන්න සිදු වුණා මෙම ආයතනයෙන් බුද්ධ ශාසනයට සිදුවන්නේ අතිවිශාල සේවාවක් මෙන්ම කාලීන අවශ්යතාවයක් අනුරාධපුර භික්ෂු විද්යාලය පළමුවෙන් තිබුණේ විශ්වවිද්යාලවලට භික්ෂුන් වහන්සේලා බඳවා ගත්තේ පසුවයි උන්වහන් සේලාගේ අප්රසන්න හැසිරීම් දැකල අප කාටත් ඇතිවන්නේ බලවත් කනගාටුවක් මේ නිසා සංඝ පරපුරටම තිබෙන ගෞරවය නැති වී ගෙන යනවා මේ නිසා මධ්යම සහ ඉහළ පන්ති පවුල්වල ළමයින් යවන්නේ පෞද්ගලික විශ්වවිද්යාලවලටයි මගේ දරුවන්වත් යැව්වේ පෞද්ගලික විශ්වවිද්යාලවලටයි බුදු දහම විකෘති වී ගෙන යන අවස්ථාවක් මේක ටියුෂන් පන්තිවලින් අධ්යාපනයක් ලැබුවත් එහි අධ්යාපනය අයිසිං දැමූ කේක් ගෙඩියක් වගෙයි ළමයින්ගේ මනස විකෘති කරනවා යුරෝපයේ අද බුද්ධධර්මය පිළිගෙන තිබෙනවා නමුත් යුරෝපීය රටවල්වල විදේශීය භාෂාවලින් බණ කියන්න පුළුවන් තරුණ භික්ෂුන් වහන්සේලාගේ හිඟයක් තිබෙනවා විදේශිකයෝ භාවනා කරල සිත නිවා ගන්න අපේ රටට එනවා ලෝකයටම ථෙරවාදී බදුදහම දෙන්න අපේ රටෙන් විතරයි අමරපුර මහා නිකායේ මහනායක රාජකීය පණ්ඩිත කණුමුල්දෙණියේ චන්ද විමල ප්රාචීන භික්ෂු විද්යාලයේ මහෝපාද්ය අමරපුර මහා සංඝ සභාවේ ලේඛකාධිකාරී දර්ශනපති රාජකීය පණ්ඩිත බළපිටියේ සිරි සීවලී තපෝවනයේ පියසුමන හේන්පිටගෙදර මහින්ද තපෝවනයේ නාරද හිමිවරු ද ප්රාචීන භික්ෂු විද්යාල පාලක මණ්ඩලයේ සභාපති දේශමාන්ය එච් ධර්මසිරි ද සිල්වා මහතා ද මෙහිදී කතා කළහ බළපිටිය  අනුර යසමිත්